Pielikums Nr.3

Atklātais konkurss

“Par Mākslīgā seguma futbola laukuma zemtribīņu telpu izbūvi”

**LĪGUMS**

Par Mākslīgā seguma futbola laukuma zemtribīņu telpu izbūvi

iepirkuma Nr. VOC/2020/1

**Valmierā, 202\_\_.gada \_\_\_\_\_\_\_\_\_\_\_j**

**SIA** „**Vidzemes Olimpiskais centrs”**, vienotais reģistrācijas Nr.: 54103025871, juridiskā adrese: Rīgas iela 91, Valmiera, LV-4201, kuru pārstāv tās valdes priekšsēdētājs (arī prokūrists) Artis Jansons un valdes loceklis Zigmunds Ezergailis, turpmāk tekstā - **Pasūtītājs**, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr.: \_\_\_\_\_\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuru uz Statūtu pamata pārstāv tās \_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - **Izpildītājs**, no otras puses,

abi kopā vai katrs atsevišķi turpmāk tekstā saukti arī par Pusēm,

ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, izsakot savu gribu brīvi, savstarpēji vienojoties, kā arī, pamatojoties uz “VIDZEMES OLIMPISKAIS CENTRS” SIA organizētā atklātā konkursa “Par Mākslīgā seguma futbola laukuma zemtribīņu telpu izbūvi”, konkursa ID Nr. VOC/2020/1 (turpmāk – Iepirkums) nosacījumiem un rezultātiem,

noslēdz šāda satura līgumu, (turpmāk – Līgums):

1. **Līguma priekšmets**
   1. Pasūtītājs uzdod, bet Būvuzņēmējs, atbilstoši šī Līguma nosacījumiem, ar saviem materiāliem, darba rīkiem, ierīcēm un darbaspēku apņemas par samaksu veikt Mākslīgā seguma futbola laukuma zemtribīņu telpu izbūvi (turpmāk tekstā – Darbi) Rīgas ielā 91, Valmierā (turpmāk tekstā – Objekts), ievērojot Iepirkuma noteikumus, tehnisko dokumentāciju un specifikāciju un saskaņā ar Izpildītāja iesniegto Piedāvājumu un Tāmi, kas pievienota pielikumā, un ir šī Līguma neatņemama sastāvdaļa.
   2. Par Līguma neatņemamu sastāvdaļu uzskatāmas arī SIA “NAMS” izstrādātā projekta dokumentācija, turpmāk tekstā – Projekts, Izpildītāja Iepirkumā sniegtie skaidrojumi par piedāvājuma saturu (ja attiecināms) un atbilstoši Izpildītāja Līgumā noteiktajā atklātajā konkursā iesniegtajam finanšu piedāvājumam, Darbu izpildes tāmei un Darbu izpildes kalendarājam grafikam. Šajā Līguma punktā noteiktās iepirkuma specifikācijas, Izpildītāja finanšu piedāvājuma, Darbu izpildes tāmes un Darbu izpildes kalendārā grafika kopijas ir pievienotas Līgumam un ir Līguma neatņemamas sastāvdaļas.
   3. Izpildītājs apliecina, ka ir iepazinies ar veicamajiem Darbiem, Projektu, darbu apjomiem, pielietojamajiem materiāliem, kvalitātes prasībām, un atsakās saistībā ar to izvirzīt jebkāda satura iebildumus un/vai pretenzijas.
2. **Līguma summa, tās samaksas kārtība**
   1. Līguma summa par Līgumā noteikto Darbu izpildi Izpildītājam tiek noteikta **EUR \_\_\_\_\_\_\_** (\_\_\_\_\_\_\_\_ *euro*, \_\_ centi), bez pievienotās vērtības nodokļa.

Pievienotās vērtības nodoklis  Līguma 2.1.punktā noteiktajai Līguma summai par Darbu izpildi ir **EUR \_\_\_\_\_\_\_\_** (\_\_\_\_\_\_\_\_ *euro*, \_\_ centi).

* 1. Līguma summa var mainīties, tikai mainoties nodokļu likmēm un/vai, ja Darbu izpildes gaitā tiek konstatēts, ka nepieciešams mainīt veicamo Darbu apjomu, kas ir atšķirīgs no Projektā uzrādītajiem. Vienošanās par izslēdzamajiem vai papildu būvdarbiem tiek noslēgta Publisko iepirkumu likumā noteiktajā kārtībā.
  2. Līguma 2.1.punktā noteiktās Līguma summas samaksa tiek veikta šādi:
     1. Norēķini par iepriekšējā mēnesī izpildītajiem Darbiem tiek veikti pēc faktiski iepriekšējā mēnesī izpildīto Darbu apjoma, kas tiek fiksēts ar Darbu pieņemšanas - nodošanas aktu. No šajā Līguma punktā noteiktajiem ikmēneša maksājumiem tiek ieturēts 5% ieturējums. Šajā Līguma punktā noteiktos maksājumus Pasūtītājs veic 30 kalendāro dienu laikā, skaitot no dienas, kad Pasūtītājs, Izpildītājs un būvuzraugs ir parakstījuši ikmēneša darbu pieņemšanas-nodošanas aktu. Samaksa tiek veikta, pamatojoties uz parakstītajiem aktiem uz Izpildītāja iesniegtajiem rēķiniem.
     2. Līdz dienai, kad Objekts ir pieņemts ekspluatācijā Līguma noteiktajā kārtībā, Izpildītājam Līguma ietvaros izmaksātā summa par Darbu izpildi nepārsniedz 95% no Līgumā noteiktās Līguma summas. Atlikušie 5% no noteiktās Līguma summas Izpildītājam tiek izmaksāti 30 kalendāro dienu laikā, skaitot no dienas, kad Objekts ir pieņemts ekspluatācijā saskaņā ar Līguma un Latvijas Republikas spēkā esošo normatīvo aktu prasībām. Samaksa tiek veikta saskaņā ar Izpildītāja iesniegto rēķinu.
  3. Pasūtītājs Līgumā noteiktos maksājumus par Darbu izpildi veic ar pārskaitījumu uz Izpildītāja Līgumā vai Izpildītāja iesniegtajā rēķinā, kura apmaksa tiek veikta atbilstoši Līgumam, norādīto Izpildītāja bankas kontu.
  4. Līgumā noteikts Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
  5. Nekvalitatīvi veiktie darbi netiek apmaksāti un tiek pārstrādāti uz Izpildītāja rēķina.

1. **Izpildītāja tiesības un pienākumi**
   1. Izpildītājam ir tiesības saņemt samaksu par šī Līguma 1.1.punktā noteikto darbu veikšanu saskaņā ar Līguma noteikumiem.
   2. Izpildītāja pienākumi ir:
      1. izpildīt Līguma 1.1.punktā paredzētos Darbus atbilstošā kvalitātē un pilnā apjomā saskaņā ar Līguma, Projekta un Iepirkuma noteikumiem;
      2. visu Darbu izpildei nodrošināt kvalificētu un atestētu tehnisko personālu un iekārtas;
      3. Darbus izpildīt ar jauniem un kvalitatīviem materiāliem, iekārtām un izstrādājumiem, kas atbilst standartu un tehnisko noteikumu prasībām un ir atbilstoši sertificēti;
      4. visa Līguma perioda laikā veikt un nodrošināt visu uzraudzību pienācīgai visu Līgumu saistību izpildīšanai; nodrošināt ar kompetentu un pilnvarotu atbildīgo darbu vadītāju (sauktu Pārstāvi). Visi norādījumi un instrukcijas no Pasūtītāja pārstāvja tiek nodotas tikai Izpildītāja pārstāvim;
      5. Ne vēlāk kā uzsākot Līguma izpildi, Izpildītājam jāiesniedz būvdarbos vai pakalpojumu sniegšanā iesaistīto apakšuzņēmēju saraksts (ja saraksts jau nav iesniegts pēc iepirkuma līguma slēgšanas tiesību piešķiršanas), kurā norāda apakšuzņēmēja nosaukumu, kontaktinformāciju un to pārstāvi. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Izpildītājam jāpaziņo pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
      6. Līguma izpildē iesaistītā personāla un apakšuzņēmēju nomaiņu veikt ievērojot, ka:
         1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Iepirkuma piedāvājumā norādītā personāla nomaiņa pieļaujama tikai saskaņojot ar Pasūtītāju. Pasūtītājs var nepiekrist piedāvājumā norādītā personāla nomaiņai, ja piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas ticis vērtēts, vai ja šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
         2. Pārbaudot jaunā apakšuzņēmēja atbilstību, Pasūtītājs piemēro attiecīgos Publisko iepirkumu likuma noteikumus. Likumā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
         3. Pasūtītājs pieņem lēmumu atļaut vai atteikt personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta un šī Līguma noteikumiem. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Būvuzņēmēja norādīto adresi.
      7. uzņemties atbildību par pieaicināto apakšuzņēmēju (jebkurā to pakāpē) veiktā darba kvalitāti, kā arī par apakšuzņēmēju radītajiem zaudējumiem, gadījumā, ja Izpildītājs pieaicinājis apakšuzņēmējus. Nekāda apakšuzņēmēju pieņemšana un/vai līgumu ar apakšuzņēmējiem noslēgšana neatbrīvo Izpildītāju no saistībām vai atbildības šī Līguma sakarā. Izpildītājs ir pilnībā atbildīgs par to, lai apakšuzņēmēji ievērotu visas šī Līguma saistības;
      8. veicot Darbus, nodrošināt Latvijas Republikā spēkā esošo darba aizsardzību reglamentējošo normatīvo aktu prasību izpildi;
      9. nozīmēt Darbu izpildes vietā atbildīgo personu par darba aizsardzību un ugunsdrošību, kura veic darbinieku instruktāžu un apmācību darba aizsardzībā un ugunsdrošībā. Izpildītāja pienākums ir nodrošināt darbiniekus ar kolektīvajiem un individuālajiem aizsardzības līdzekļiem, kā arī garantēt to lietošanu un uz visu Darbu izpildes laiku iecelt/norīkot darba aizsardzības koordinatoru, kurš izpilda Ministru kabineta 25.02.2003.noteikumos Nr.92 „Darba aizsardzības prasības, veicot būvdarbus” (turpmāk tekstā – Noteikumi) noteiktos pienākumus.
      10. uzņemties atbildību par savu darbinieku un pieaicināto speciālistu kvalifikāciju, kā arī konkrēta darba veikšanai nepieciešamajām apliecībām, licencēm un sertifikātiem. Būvuzņēmējs apņemas nodarbināt tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātā darba vietu un darba veikšanu, kā arī ir informēti par darba vidē esošiem riska faktoriem;
      11. garantēt ugunsdrošības un apkārtējās vides aizsardzības pasākumu veikšanu, kas saistīti ar Darbu izpildi;
      12. nodrošināt, lai visas Darbu nodošanai nepieciešamās dokumentācijas sagatavošanu un iesniegšanu;
      13. uz sava rēķina savlaicīgi veikt visu atklāto defektu un trūkumu novēršanu; Ja defektu konstatēšanā Pasūtītājs ir veicis izpildīto darbu un/vai izmantoto materiālu un tehnisko risinājumu pārbaudes (ekspertīzes vai testēšanas), Izpildītājs sedz veikto pārbaužu izmaksas, ja tās pārbaužu rezultāti ir negatīvi Izpildītājam.
      14. līdz akta par būvobjekta nodošanas parakstīšanai, nodrošināt visu nepieciešamo darbību veikšanu, t.sk., konstatēto defektu un/vai nepilnību (t.sk. dokumentācijas nepilnību) novēršanu, lai objektu varētu nodot.
      15. Pirms Darbu uzsākšanas izstrādāt un saskaņot ar Pasūtītāju darba aizsardzības plānu;
      16. Izpildītājam ne retāk kā 1 reizi mēnesī jāveic Darbu izpildes rezultātā radušies būvgružu un netīrumi izvešana uz atļautām būvgružu izvietošanas vietām. Pirms Objekta nodošanas, sakārtot Darbu izpildes vietu (aizvākt būvgružus, aizvest Darbu izpildē izmantoto inventāru, tehniku un darba rīkus utt.) un atstāt to kārtībā un tīrībā. Šajā Līguma punktā noteiktie darbi tiek izpildīti Līguma summas ietvaros.
      17. Būvuzņēmējam visā Darbu veikšanas laikā ir jāpārbauda saņemtās Projekta dokumentācijas atbilstība pareizai Darbu veikšanas tehnoloģijai. Par visām konstatētajām nepilnībām Izpildītājam jāziņo rakstveidā Pasūtītājam ne vēlāk, kā 3 (trīs) darba dienu laikā pēc dokumentācijas saņemšanas. Pusēm vienojoties, minētais termiņš var tikt pagarināts. Ja Darbu izpildes gaitā rodas papildu izmaksas sakarā ar Darbu tehnoloģijas secības neievērošanu, tās tiek segtas uz Izpildītāja rēķina.
      18. Nodrošināt jebkurā laikā autoruzrauga, būvuzrauga, būvinspektoru, Pasūtītāja pārstāvju, un citu kontrolējošo iestāžu pilnvaroto personu iekļūšanu Darbu izpildes vietā;
   3. Izpildītājs ir atbildīgs (tostarp, materiāli) par noteikto saistību neievērošanas sekām Darbu izpildes vietā.
   4. Visus materiālu un konstrukciju novietošanas laukumus un pagaidu komunikāciju izveidošanu Izpildītājs veic uz sava rēķina.
   5. Izpildītājs, parakstot šo Līgumu, apliecina, ka pirms šī Līguma noslēgšanas ir veicis Darbu izpildei nepieciešamo izmaksu precīzu aprēķinu, un tas ir atspoguļots iepirkumam iesniegtajā finanšu piedāvājumā, un uzņemas visus papildus izdevumus gadījumā, ja Darbu gaitā veiktajos aprēķinos atklāsies nepilnības, neprecizitātes, trūkumi vai atklāsies tādu papildus darbu veikšanas nepieciešamība, kurus, pamatojoties uz šo Līgumu un tā pielikumiem, varēja un Izpildītājam vajadzēja paredzēt, un šādā gadījumā Izpildītājam nav tiesību prasīt kopējās Līguma cenas palielināšanu.
   6. Izpildītājs Līguma izpildes laikā, t.i., no Līguma parakstīšanas brīža līdz Līgumā paredzēto Darbu pabeigšanai un nodošanai Pasūtītājam, ir atbildīgs par visu šī Līguma izpildei nepieciešamo un izmantojamo īpašumu, materiāliem, iekārtām, konstrukcijām. Bojājumu vai citā veidā radītu zaudējumu gadījumā, Izpildītājs zaudējumus sedz uz sava rēķina.
   7. Izpildītājs sagatavo un laikus iesniedz Pasūtītājam visu Darbu izpildes dokumentāciju, kas nepieciešama Līgumā noteiktā Objekta nodošanai.
   8. Parakstot Līgumu, Izpildītājs apliecina, ka ir saņēmis un pietiekošā laikā iepazinies un pārbaudījis visu nepieciešamo dokumentāciju (kas saistīta ar Līgumu un pēc satura atbilst visiem Līguma noteikumiem un tā pielikumiem, kādi ir uz Līguma parakstīšanas brīdi) un faktiskos apstākļus, uzdevis Pasūtītājam visus būtiskos jautājumus un ir saņēmis atbildes uz tiem. Izpildītājam šajā sakarībā nekādu pretenziju nav un viņam ir visa nepieciešamā informācija Darbu kvalitatīvai izpildei.
   9. Izpildītājam ir arī citas šajā Līgumā un/vai normatīvajos aktos noteiktās tiesības un pienākumi.
2. **Pasūtītāja tiesības un pienākumi**
   1. Pasūtītājam ir pienākums savlaicīgi un atbilstoši šī Līguma noteikumiem samaksāt Izpildītājam par kvalitatīvi izpildītu Darbu.
   2. Pasūtītājs apņemas atļaut Izpildītājam izmantot Pasūtītāja rīcībā esošos piebraucamos autoceļus materiālu piegādei, iepriekš savstarpēji tos saskaņojot.
   3. Ar Līgumu Pasūtītājs uz visu Darbu izpildes periodu pilnvaro Izpildītāju veikt darba aizsardzības koordinatora pienākumus.
   4. Pasūtītājs apņemas savlaicīgi, bet ne vēlāk kā 2 (divas) darba dienas iepriekš informēt Izpildītāju par jebkuru savu darbību Objektā, ja tas var ietekmēt Izpildītāja darbu.
   5. Pasūtītājam ir tiesības jebkurā laikā apmeklēt Objektu, ievērojot tehniskās drošības normas, un, nepieciešamības gadījumā, noformēt savus pamatotos aizrādījumus vai pārtraukt Darbus līdz trūkumu novēršanai. Šajā Līguma punktā noteiktās pārbaudes var veikt pats Pasūtītājs, kā arī Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai.
   6. Pasūtītājs, pēc Izpildītāja paziņojuma par Darbu gatavību nodošanai un atbilstošas dokumentācijas saņemšanas, 5 (piecu) darba dienu laikā uzsāk veikt nepieciešamās darbības Darbu pieņemšanai un Objekta pieņemšanai, vai izvērtē iesniegto informāciju un sniedz motivētu atteikumu, ja konstatētas atkāpes no Līguma vai normatīvo aktu nosacījumiem, sastādot aktu saskaņā ar Līguma nosacījumiem.
   7. Pieņemt Darbus, parakstot pieņemšanas - nodošanas aktu, ja Izpildītājs izpildījis Līgumā paredzētās saistības.
   8. Pasūtītājam ir tiesības pieņemt neatkarīgu ekspertu Darbu izpildes kvalitātes kontrolei.
   9. Pasūtītājam ir arī citas šajā Līgumā un/vai normatīvajos aktos noteiktās tiesības un pienākumi.
   10. Pasūtītājam ir pienākums nodrošināt, lai Darbu izpildes laikā Izpildītājam būtu pieejams Pasūtītāja pārstāvis, kurš ir tiesīgs risināt Darbu gaitā radušos jautājumus. Pasūtītājs apņemas atrisināt visus Pasūtītāja kompetencē ietilpstošus un Darbu izpildes gaitā radušos jautājumus un sniegt Izpildītājam rakstisku atbildi 2 (divu) darba dienu laikā no dienas, kad saņemts Izpildītāja rakstisks pieprasījums.
   11. Izpildītājs savā vārdā noslēdz savu un būvspeciālistu civiltiesiskās atbildības apdrošināšanas līgumu, atbilstoši Latvijas Republikas Ministru kabineta 19.08.2014. noteikumos Nr. 502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, noteiktajai kārtībai.
3. **Līguma izpildes termiņi**
   1. Izpildītājam jāiesniedz Pasūtītājam visus būvdarbu veikšanas atļaujas saņemšanai nepieciešamos dokumentus, atbilstoši spēkā esošo normatīvo aktu prasībām.
   2. Darbi Objektā Izpildītājam jāuzsāk 15 (piecpadsmit) darba dienu laikā no līguma noslēgšanas dienas. Dienā, kad Izpildītājs pieņēmis Objektu Darbu uzsākšanai, noslēdzams Objekta sākuma pieņemšanas-nodošanas akts.
   3. Darbi Objektā jāpabeidz 5 (piecu) mēnešu laikā no brīža, kad uzsākta līguma izpilde.
   4. Darbi tiek uzskatīts par pabeigtiem, ja Izpildītājs ir izpildījis paredzētos Darbus atbilstoši Līgumam un iepirkuma Dokumentācijai un Puses parakstījušas visu Darbu pieņemšanas - nodošanas aktu.
   5. Šī Līguma izpildes termiņu, ievērojot Līgumā noteikto kārtību, puses var grozīt (Līguma izpildes termiņš var tikt pagarināts tikai tik ilgi, cik tas ir objektīvi nepieciešams konkrētajā situācijā), par to noslēdzot papildus vienošanos rakstveidā šādos gadījumos:
      1. ja nepārvaramas varas vai tehnoloģiskās pauzes rezultātā tiek apgrūtināta vai uz laiku ir neiespējama Līgumā noteikto Darbu izpilde;
      2. ja kādas Puses saistību neizpildes dēļ ir tikusi apgrūtināta otras Puses saistību izpilde;
      3. ja Pasūtītājs liedz vai no viņa atkarīgu apstākļu dēļ tiek kavēta piekļūšana Objektam vai konkrētu darbu izpilde no Izpildītāja neatkarīgu iemeslu dēļ;
      4. ja Pasūtītājs, būvuzraugs vai autoruzraugs ir kavējis vai apturējis būvdarbu veikšanu no Izpildītāja neatkarīgu iemeslu dēļ;
      5. ja atbilstoši Līgumā noteiktajai kārtībai, tiek veiktas izmaiņas darbu apjomos;
      6. ja darbu izpildi kavējuši citi, ar Būvuzņēmēja darbību nesaistīti apstākļi vai trešo personu darbība/bezdarbība un pie attiecīgā kavējuma iestāšanās nav vainojams Izpildītājs.
   6. Ja Darba izpildes gaitā ir nepieciešamas līguma termiņa izmaiņas, tad Izpildītājs iesniedz Pasūtītājam pamatojumu termiņa pagarinājumam, kurā norāda Darba izpildes termiņa kavēšanas iemeslus, pieprasītā termiņa pagarinājuma pamatojumu, kā arī citu Pasūtītāja pieprasītu informāciju. Gadījumos, kad termiņa pagarinājums nepieciešams papildus darbu veikšanai, taču papildus darbus iespējams veikt paralēli citiem darbiem un to veikšana neprasa būtisku papildus darbaspēka resursu piesaistīšanu, līguma izpildes termiņš papildus darbu dēļ, netiek pagarināts.
   7. Piegādātāju vai apakšuzņēmēju saistību pret Izpildītāju neizpilde nevar būt pamatojums būvdarbu līguma izpildes termiņa pagarinājumam.
   8. Pasūtītājs pēc Līguma noslēgšanas ir gatavs ar Objekta nodošanas aktu nodot Izpildītājam Objektu un atbildību par to, kā arī uzturēšanu uz būvniecības darbu laiku, noteiktajā apjomā.
4. **Kvalitātes garantijas un defektu novēršana**
   1. Izpildītājs apliecina, ka izpildīto darbu garantijas laiks ir vismaz 60 (sešdesmit) mēneši no dienas, kad parakstīts akts par Objekta nodošanu.

Ja konkrētajam būvizstrādājumam, iekārtai vai mehānismam u.c. to ražotājs noteicis garāku garantijas termiņu, tad tiek piemērots ražotāja sniegtais garantijas termiņš

* 1. Visiem būvizstrādājumiem un Darbu ietvaros uzstādītajām iekārtām, kas tiks pielietoti Darbu izpildē, jābūt jauniem un nelietotiem, kā arī tiem jāatbilst normatīvajos aktos un Projektā noteiktajām prasībām.
  2. Darbu izpildes laikā konstatēto darbu defektu novēršanā tiek pielietoti šādi noteikumi:
     1. Izpildītājs novērš visus pārbaudes aktā konstatētos defektus;
     2. Izpildītāja vainas dēļ radušos defektus, Izpildītājs novērš uz sava rēķina Līgumā noteiktā Darbu izpildes termiņa ietvaros;
     3. ja Izpildītājs uzskata, ka viņš nav vainojams defektā, tad tas par to nekavējoties rakstveidā ziņo Pasūtītājam un sniedz savu iebildumu pamatojumu. Ja Pasūtītājs nepiekrīt Izpildītāja argumentiem un pieprasa novērst defektu, tad šis pieprasījums ir saistošs Izpildītājam un atteikšanās gadījumā, Pasūtītājs ir tiesīgs pieaicināt defekta novēršanai citu darba veicēju un samazināt Līguma summu par nepadarīto Darbu izmaksu summu, attiecīgi šādā gadījumā ieturot radušos izdevumus no Būvuzņēmējam izmaksājamās Līguma summas kārtējā maksājuma.
     4. Gadījumā, ja Izpildītājs nepiekrīt Līguma 6.3.3.punkta kārtībā izvirzītajām Pasūtītāja prasībām, tad Puses kopēji organizē neatkarīgu ekspertīzi, ar kuru konstatē veikto Darbu atbilstību vai neatbilstību Projekta, Līguma un tā pielikumu un normatīvo aktu prasībām un nosacījumiem. Neatkarīgas ekspertīzes rezultātā sagatavotais ekspertīzes atzinums ir saistošs Pusēm.
     5. Ja organizētās ekspertīzes rezultātā tiek apstiprināta Izpildītāja prasību un paziņojumu nepamatotība attiecībā uz Darbu atbilstību Projekta, Līguma un tā pielikumu un/vai normatīvo aktu prasībām, tad Izpildītājs sedz saistītos Pasūtītāja zaudējumus un izmaksas, noteiktos līgumsodus par Darbu izpildes termiņu kavējumu, kā arī visas ar veikto ekspertīzi saistītās izmaksas un izpilda visas Izpildītājam noteiktās saistības attiecībā uz defektu novēršanu.
     6. Ja ekspertīzes rezultātā ir konstatēta Darbu atbilstība Projekta, Līguma un tā pielikumu un normatīvo aktu prasībām, tad Pasūtītājs sedz visas ar ekspertīzi saistītās izmaksas un rīkojas saskaņā ar Līguma prasībām.
  3. Garantijas laikā Izpildītājam par saviem līdzekļiem novērš Objekta ekspluatācijas laikā konstatētos Darbu un vai materiālu defektus, 5 (piecu) dienu laikā no brīža, kad Izpildītājs saņēmis no Pasūtītāja rakstisku pretenziju par atklāto defektu (trūkumu).
  4. Pretenziju par atklāto defektu (trūkumu) Pasūtītājs nodod Izpildītājam personīgi. Ja Pretenziju Pasūtītājs nevar nodot personīgi, tad Pretenzija tiek nosūtīta uz Izpildītāja kontaktpersonas e-pasta adresi kā vēstule, kas parakstīta ar drošu elektronisko parakstu vai uz Izpildītāja šajā Līgumā norādīto pasta adresi ierakstītā vēstulē, skaitot, ka šajā gadījumā Izpildītājs to ir saņēmis 7 (septītajā) dienā pēc vēstules nodošanas pastā.
  5. Ja objektīvu iemeslu dēļ 5 (piecu) dienu laikā defektu novērst nav iespējams, Puses šo 5 (piecu) dienu laikā vienojas par citu termiņu defektu novēršanai.
  6. Ja Izpildītājs uzskata, ka viņš nav vainojams par garantijas laikā radušos defektu, tad par to 3 (trīs) darba dienu laikā no pretenzijas saņemšanas brīža rakstveidā ziņo Pasūtītājam un sniedz savu iebildumu pamatojumu.
  7. Ja Pasūtītājs līguma 6.6.punktā noteiktajā termiņā nesaņem Izpildītāja paziņojumu, uzskatāms, ka viņš piekritis izvirzītai Pretenzijai. Strīda gadījumā Puses ir tiesīgas pieaicināt ekspertu, kurš nosaka defekta cēloni. Izdevumus ekspertam sedz atbildīgā Puse.
  8. Ja Garantijas laikā konstatētie Darbu vai materiālu defekti netiek novērsti Līgumā noteiktajā kārtībā, tad Pasūtītājam ir tiesības šo defektu novēršanai pieaicināt citu būvuzņēmēju, bet samaksu par veiktajiem darbiem pieprasīt no Izpildītāja, izrakstot tam attiecīgus rēķinus un Izpildītājam ir pienākums apmaksāt šos rēķinus pilnā apmērā. Pasūtītājs var pieprasīt šo darbu apmaksu no bankas vai apdrošināšanas sabiedrības, kas izsniegusi Izpildītājam garantijas perioda garantiju zaudējumu segšanai, ja Izpildītājs neveic garantijas laikā atklāto defektu novēršanu vai apmaksu, vai līdz brīdim, kamēr Izpildītājs iesniedz Pasūtītājam garantijas perioda garantiju, defektu novēršanai radušos izdevumus Pasūtītājs ir tiesīgs segt no Līgumā minētā ieturētā atliktā maksājuma, ja vien Izpildītājs pats neveic šajā laikā atklāto defektu novēršanu vai to apmaksu. Gadījumā, ja Pasūtītājs ir veicis izdevumu segšanu šajā Līguma punktā noteiktajā kārtībā, tad veicot Izpildītājam ieturētā atliktā maksājuma izmaksu, Pasūtītājs no tās ietur visas summas par kādām ir segti minētie izdevumi. Visus izdevumus, kas pārsniedz garantijas laika garantijas limitu, uz sava rēķina sedz Izpildītājs, atbilstoši Pasūtītāja sagatavotajam rēķinam.
  9. Izpildītājs iesniedz Pasūtītājam garantijas laika garantiju ne mazāk kā 5% apmērā no līguma summas (tajā skaitā PVN). Garantijas laika garantijai jābūt apdrošināšanas sabiedrības (apdrošināšanas sabiedrības izdotai garantijai jāpievieno prēmijas samaksu apliecinoša dokumenta kopija) vai Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas bankas, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, izdotai garantijai. Garantijas laika garantija būvuzņēmējam jāiesniedz Pasūtītājam 5 (piecu) darba dienu laikā pēc Darbu izpildes pabeigšanas, kas tiek apstiprināta ar Pasūtītāja, Izpildītāja un būvuzrauga parakstītu aktu. Garantijas laika garantijai jābūt spēkā visu Darbu izpildes līgumā noteikto garantijas termiņu. Pasūtītājam iesniedzams bankas vai apdrošināšanas sabiedrības izsniegtās garantijas laika garantijas viens oriģināls.

1. **Pušu atbildība**
   1. Ja Darbu pieņemšanas procesā tiek konstatēti līdz galam nepadarīti Darbi, defekti un atkāpes, tad Darbu pieņemšana pārtraucama un par to sastādāms abpusējs akts.
   2. Izpildītājam, ja tas pieļāvis atkāpes no Līguma noteikumiem, Līgumā norādītajā termiņā ar saviem spēkiem un līdzekļiem jāizpilda savas vainas dēļ nepadarītie Darbi un/vai jānovērš defekti.
   3. Neatbilstoša veikto darbu kvalitāte nav pamats Darbu veikšanas termiņa pagarinājumam un neatbrīvo Izpildītāju no šajā sadaļā minētās materiālās atbildības.
   4. Līguma saistību neizpildes gadījumā atbildīgā Puse atlīdzina otrai Pusei radītos tiešos zaudējumus.
   5. Par jebkuru Līgumā noteikto termiņu, noteikto Darbu vai atsevišķu Darbu daļu izpildes termiņa nokavēšanu, vai līdz galam nepadarīto Darbu izpildes un pieļauto defektu novēršanas termiņus, kādi konstatēti, pieņemot padarītos Darbus, Pasūtītājs ir tiesīgs piemērot Izpildītājam līgumsodu 0,05% (nulle komats nulle pieci procenti) apmērā no Līguma summas par katru nokavējuma dienu, bet ne vairāk par 10 % no Līguma summas.
   6. Ja Izpildītājs nenodrošina bankas izsniegtas garantijas laika garantijas vai apdrošināšanas sabiedrības izsniegtas garantijas laika polises iesniegšanu Līgumā noteiktā termiņā vai iesniegtās garantijas vai polises nepārtrauktu spēkā esamību līdz Līgumā noteiktā garantijas laika termiņa beigām, tad par katru dienu, kad kavēts attiecīgais pienākums, Pasūtītājam ir tiesības aprēķināt Izpildītājam Līgumsodu 0,1% (nulle komats viens procents) apmērā no Līguma summas par katru nokavējuma dienu, taču kopumā ne vairāk kā 10% no Līguma summas, kā arī neizmaksāt ieturēto atlikto maksājumu, ja garantijas laika garantija vai apdrošināšanas sabiedrības izsniegta garantijas laika polise netiek iesniegta vispār.
   7. Ja pēc Līguma ir nokavēta samaksa par Darbu, Izpildītājs ir tiesīgs piemērot Pasūtītājam līgumsodu par katru nokavēto dienu 0,05% (nulle komats nulle pieci procenti) apmērā no Līguma summas, kuras samaksa tiek kavēta, bet ne vairāk par 10 % no Līguma summas, kuras samaksa tiek kavēta.
   8. Līgumsoda samaksa neatbrīvo nevienu no Pusēm no saistību izpildes pilnā apjomā. Līgumsods netiek ieskaitīts zaudējumu apmērā.
   9. Izpildītājs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām, kā arī par iespējamiem trešo personu prasījumiem pret Pasūtītāju, t.sk., par līdzekļu neapgūšanu vai finanšu sankciju piemērošanu u.tml., nekvalitatīvi izpildītu vai termiņā neizpildītu Darbu dēļ.
   10. Pasūtītājam, veicot jebkādus Līgumā noteiktos maksājumus, ir tiesības ieturēt no tiem līgumsodus, kas aprēķināti Izpildītājam saskaņā ar Līguma nosacījumiem.
   11. Gadījumā, ja Izpildītājs un/vai tā piesaistītie apakšuzņēmēji sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju dzīvībai vai veselībai, tad Izpildītājs uzņemas visu un jebkādu atbildību par nodarījumu un tā radītajām sekām.
2. **Līguma pirmstermiņa izbeigšana**

### Pasūtītājs ir tiesīgs vienpusēji atkāpties un izbeigt Līgumu pirms termiņa Publisko iepirkumu likuma 64.pantā noteiktajos gadījumos, kā arī:

* + 1. ja Izpildītājs nepilda no Līguma izrietošās saistības (t.sk., nav uzsācis darbus 15 (piecpadsmit) darba dienu laikā vai kavē darbu izpildes termiņus u.c.), un tas nav saistīts ar nepārvaramas varas vai no Pasūtītāja atkarīgiem apstākļiem, vai trešo personu darbības/bezdarbības, pie kuras nav vainojams Izpildītājs;
    2. ja Izpildītājs patvaļīgi, bet pamatota iemesla, pārtrauc Līgumā paredzēto Darbu izpildi ilgāk par 7 (septiņām) dienām;
    3. ja Izpildītājs nav spējīgs turpināt Darbus vai kādu daļu no Darbiem saskaņā ar šo Līgumu vai regulāri un atklāti nepilda savas saistības, un tas nav saistīts ar nepārvaramas varas vai no Pasūtītāja atkarīgiem apstākļiem;
    4. ja Darbi neatbilst Līguma dokumentu (t.sk., Projekta u.c. līguma pielikumu) prasībām;
    5. ja Izpildītājs atzīts par bankrotējošu vai maksātnespējīgu, vai ir tam ir uzsākts maksātnespējas process;
    6. ja tiek samazināts, pārtraukts vai nav pieejams finansējums, kas Objekta būvniecībai paredzēts;
    7. ja līgumu nav iespējams izpildīt tādēļ, ka līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā ja minētie apstākļi (sankcijas) bija pastāvējuši arī pirms Līguma noslēgšanas, bet Pasūtītājam tie nebija zināmi.
  1. Līguma pirmstermiņa pārtraukšanas gadījumos, Pasūtītājam ir tiesības pēc rakstiska paziņojuma, kas nosūtīts Izpildītājam ne mazāk kā 5 (piecas) darba dienas iepriekš, pārņemt Darbus savā kontrolē un pieaicināt citus darba veicējus.
  2. Līguma pirmstermiņa izbeigšanas gadījumā pusēm 2 (divu) mēnešu laikā ir jāveic pilns norēķins, ieskaitot visu Līgumā paredzēto sodu samaksu un zaudējumu atlīdzību.
  3. Ja Pasūtītājs vienpusēji atkāpjas no Līguma, tam ir ar aktu jāpieņem faktiski paveiktie Darbus, un 30 (trīsdesmit) dienu laikā jāapmaksā Izpildītājam kvalitatīvi veiktie Darbi.
  4. Ja Līgums pirms termiņa tiek izbeigts pamatojoties uz Līguma 8.1.6. punktu, tad Pusēm 30 (trīsdesmit) dienu laikā, jāvienojas par būvniecības pārtraukšanas un iespējamās būvju iekonservēšanas darbiem, pieņemot ar aktu faktiski paveiktos darbus, un 30 (trīsdesmit) kalendāro dienu laikā apmaksājot Būvuzņēmējam kvalitatīvi veiktos darbus.
  5. Pusēm rakstiski vienojoties ir tiesības izbeigt Līgumu arī citu iemeslu dēļ.

1. **Līguma izmaiņas, grozījumi vai labojumi**
   1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
   2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 9.3.punktā minētajos gadījumos.
   3. Būtiski Līguma grozījumi ir pieļaujami jebkurā no šādiem gadījumiem:
      1. Ja paredzēts veikt darbu izpildes laikā papildus atklātus darbus vai darbu izpildes laikā konstatēti izslēdzami darbi. Šajā sadaļā atrunāto izmaiņu maksimālais apjoms nedrīkst pārsniegt 50% no Līguma summas;
      2. nepieciešams pagarināt Līguma darbības termiņu, ievērojot Līguma nosacījumus;
      3. Izpildītāju aizstāj ar citu uzņēmēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju. Saistību nodošana nedrīkst apdraudēt Līguma izpildes termiņu un grozīt Līguma summu.
   4. Izpildītājs nav tiesīgs veikt patvaļīgu būvdarbu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma cenu. Ja Pasūtītājs atzīst Izpildītāja prasījumu par pamatotu, ievērojot šajā Līgumā un Publisko iepirkumu likumā noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.
   5. Līgumā noteikto darbu apjomu un (ja attiecināms) Līguma summu Puses var grozīt:
      1. ja faktiskie darbu apjoms ir lielāks nekā Projekta dokumentācijā paredzētie;
      2. par darbiem, kas nav paredzēti Projekta dokumentācijā, ir radušies Pusēm neparedzamu apstākļu dēļ un nav tehniski nodalāmi.
   6. Faktiskajam darbu apjomam jābūt saskaņotiem ar Projektētāju, Būvuzraugu un Pasūtītāju, kā arī uzmērītiem atbilstoši normatīvajos aktos noteiktajai kārtībai.
   7. Pasūtītājs ir tiesīgs veikt izmaiņas darbu apjomā Līguma darbības laikā, lai Līguma ietvaros veiktu darbus, kas nav minēti Projekta dokumentācijā, bet ir uzskatāmi par nepieciešamiem, lai sasniegtu Projekta dokumentācijā minēto galarezultātu un lai nodrošinātu būves normālu funkcionēšanu, atbilstoši tiem mērķiem, kuriem tā paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās būves funkcionālo nozīmi, t.i.:
      1. Izmaiņas sakarā ar Projekta dokumentācijas izstrādes laikā veikto pieņēmumu neatbilstību esošai situācijai;
      2. Neprecīza vai nepilnīga Projekta dokumentācijas izstrādei nepieciešamā informācija, ja tā nav bijusi pieejama Projekta autoram;
      3. Darba izpildes laikā atklātas neprecizitātes projektēšanas izejmateriālos, kas nesakrīt ar Projekta dokumentācijā norādīto;
      4. Darba izpildes gaitā Pasūtītājs saņēmis trešo personu pamatotas prasības, kas rada nepieciešamību veikt papildus darbus, lai nepasliktinātu esošo situāciju;
      5. Citos objektīvi pamatotos gadījumos, izvērtējot darbu nepieciešamību.
   8. Izmaiņas darbu apjomā Pasūtītājs var veikt pēc savas iniciatīvas, kā arī pēc Izpildītāja rakstiska lūguma, saskaņojot tos ar Būvuzraugu un Autoruzraugu (ja attiecināms).
   9. Vienību cenu noteikšana darbu apjoma izmaiņu gadījumā nosaka Izpildītāja piedāvājumā norādītās izmaksas, t.sk. vienību cenas, virsizdevumi un peļņas procenti ir spēkā visu Līguma darbības periodu, bet ja izmainītajā Darbu apjomā ir iekļauti Līguma tāmei analoģiski darba veidi, tad šiem Darbiem tiek piemēroti Līguma tāmes vienību izcenojumi, savukārt, ja ietveramie Darbi ietver pozīcijas, kas nav minētas Darbu apjomā un nav pielīdzināmas kādam no Līguma tāmes darba veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas, ja nepieciešams, pieaicinot Pušu savstarpēji atzītu ekspertu.
   10. Pasūtītājs var veikt Darbu apjoma samazināšanu, atbilstoši faktiski nepieciešamo darbu apjomam saskaņā ar uzmērījumiem, kā arī izslēdzot atsevišķus darbu veidus vai neizbūvējot iekārtas u.c., ja tas konstatē, ka tās nav nepieciešamas Darba izpildei. Darba daudzumu samazināšana noformējama rakstiski, tai jābūt saskaņotai ar Izpildītāju un Autoruzraugu (ja attiecināms).
   11. Gadījumā, ja Līguma darbības laikā rodas situācija, kad Pasūtītājam nav pieejami finanšu līdzekļi turpmāk veicamo Darbu apmaksai, tad Pasūtītājs ir tiesības Darbu izpildes laikā, 30 (trīsdesmit) dienas iepriekš rakstiski vienojoties ar Izpildītāju, ierosināt apturēt visu Līgumā noteikto Darbu vai kādas Darba daļas izpildi uz laiku līdz 12 mēnešiem. Puses vienojas, ka gadījumā, ja notiek Darbu izpildes apturēšana, atbilstoši šī Līguma punkta nosacījumiem, tad Puses sagatavo un paraksta vienošanos par Darbu izpildes apturēšanu un to atsākšanu, kas, pēc tam, kad to ir parakstījušas Puses, kļūst par Līguma neatņemamu sastāvdaļu. Darbu izpildes apturēšanas gadījumā, Pasūtītājam nav jāmaksā Būvuzņēmējam nekādi papildus maksājumi.
   12. Iepirkumam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju, gadījumos, kad ražotājs ir pārtraucis ražot konkrētos materiālus vai iekārtas un šie materiāli vai iekārtas nepieciešamajā apjomā tirgū nav pieejami, iestājas nepārvaramas varas apstākļi vai Līgumā noteiktā kārtībā tiek mainīti tehniskie risinājumi.
2. **Datu aizsardzība**
   1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk - Personas dati), Puses apņemas nodrošināt datu aizsardzību un datus izmantot tikai Līgumā noteikto pienākumu pildīšanai un mērķu sasniegšanai un bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.
   2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod personas datus, ir atbildīga par datu precizitāti un tiesiskā pamata noteikšanu datu apstrādei.
   3. Pēc Līguma saistību izpildes Izpildītājs uzglabā personu datus tikai normatīvajos aktos paredzēto laika periodu.
   4. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
3. **Nepārvarama vara**
   1. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar nepārvaramas varas apstākļiem. Ar nepārvaramu varu šī Līguma skaidrojumā saprotami dabas katastrofas, karš, valsts varas un pārvaldes institūciju rīkojumi un citi apstākļi, kas Pusēm nav kontrolējami, bet kuri tieši ietekmēja Darbu izpildi vai materiālu un konstrukciju piegādes. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.
   2. Pusei, kurai saistību izpilde augstākminēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos.
   3. Ja nepārvaramas varas apstākļi ilgst vairāk kā 30 (trīsdesmit) dienas, tad Puses var vienojoties izbeigt Līgumu, norēķinoties par faktiski izpildīto darbu apjomiem.
4. **CITI NOTEIKUMI**
   1. Šis Līgums stājas spēkā ar tā parakstīšanas dienu un ir spēkā līdz Darbu un šajā Līgumā atrunāto saistību pilnīgai izpildei vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.
   2. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā un nododama adresātam (otrai Pusei) pret parakstu. Visi paziņojumi būs spēkā no saņemšanas brīža.
   3. Pušu pārstāvji:
      1. Pasūtītāja pārstāvis Līguma izpildē ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_.
      2. Izpildītāja pārstāvis Līguma izpildē ir\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_.
   4. Visi Pasūtītāja iesniegtie dokumenti, kas saistīti ar Darbu veikšanu, kā arī papildus informācija, kas iegūta Līguma izpildes gaitā, ir Pasūtītāja īpašums. Izpildītājs ir tiesīgs paturēt minēto dokumentu kopijas ar nosacījumu, ka tie netiks izmantoti ar šī Līguma izpildi nesaistītiem mērķiem bez rakstiskas Pasūtītāja piekrišanas.
   5. Puses apņemas uz nenoteiktu laiku nodrošināt šajā Līgumā minēto dokumentu un informācijas konfidencialitāti pēc šī Līguma darbības beigām, cik tālu to pieļauj normatīvie akti informācijas atklātības nodrošināšanas jomā.
   6. Visi strīdi, domstarpības un jebkura rakstura jautājumi, kuri var rasties sakarā ar šā Līguma izpildi starp Pusēm, kā arī jebkuri strīdi, kas skar šā Līguma skaidrojumu, sisināmi pārrunu ceļā. Ja strīdus un domstarpības nav iespējams atrisināt pārrunu ceļā, tad tie nododami pēc piekritības Latvijas Republikā spēkā esošo normatīvajos aktos noteiktajā kārtībā.
   7. Ja šī Līguma parakstītājs tā noslēgšanas brīdī nav bijis pilnvarots pārstāvēt Pusi, par kuras pārstāvi viņš uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
   8. Līguma papildinājumi, izmaiņas vai grozījumi noformējami ar abpusēji parakstītiem dokumentiem, kuri būs šī Līguma neatņemama sastāvdaļa.
   9. Šis Līgums ir saistošs Pušu tiesību un saistību pārņēmējiem.
   10. Šis Līgums sagatavots 2 (divos) eksemplāros uz \_\_ (\_\_\_\_\_\_) lapām latviešu valodā, no kuriem viens eksemplārs glabājas pie Pasūtītāja, otrs - pie Izpildītāja.
   11. Līgumam pievienoti Pielikumi:
       1. Pielikums Nr.1 – (----);
       2. Pielikums Nr.2 – (----).

**17. Pušu paraksti un rekvizīti**

|  |  |
| --- | --- |
| **„VIDZEMES OLIMPISKAIS CNETRS” SIA**  **Reģistrācijas Nr.:** 54103025871  **Adrese:** Rīgas iela 91, Valmiera, LV-4201  **Banka:** LUMINOR BANK AS  **Konts**: LV92RIKO0000082565819  **Kods:** RIKOLV2X  \_\_\_\_\_\_\_\_\_\_\_\_\_\_\_\_\_\_\_\_\_ /Artis Jansons/    Z.v.  \_\_\_\_\_\_\_\_\_\_\_\_\_\_\_\_\_\_\_/Zigmunds Ezergailis/ | **\_\_\_\_\_\_\_\_\_\_\_\_\_\_\_\_\_\_\_\_\_**  **Vienotais reģistrācijas Nr.:** \_\_\_\_\_\_\_\_\_\_\_  **Juridiskā adrese:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Banka:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Konts**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Kods**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_/    Z.v. |