5Pielikums Nr.1

Atklātais konkurss

“Par Mākslīgā seguma futbola laukuma zemtribīņu telpu izbūvi”

**TEHNISKĀ SPECIFIKĀCIJA**

**Atklātā konkursa “Par Mākslīgā seguma futbola laukuma zemtribīņu telpu izbūvi”**

**ID Nr. VOC/2020/1**

1. Būvdarbi veicami pamatojoties uz SIA „NAMS” izstrādātā būvprojekta un (ja attiecas) tā izmaiņu projektu (turpmāk - Projekts) un nolikuma pielikuma tāmēs dotajiem darbu apjomiem.
2. Darbu apjomi, kas izmantojami piedāvājumu sagatavošanā, publicēti un pieejami interneta tīmekļvietnē www.eis.gov.lv. (Pretendentam, gatavojot piedāvājumu, jāņem vērā pielikumā “P6\_darbu\_apjomi” norādītie darbu apjomi).
3. Būvdarbi veicami Valmierā, Rīgas ielā 91, turpmāk tekstā – Objekts.
4. Lai Pretendents sava finanšu piedāvājuma sagatavošanā varētu ievērtēt visas saistītās izmaksas, Pretendentam ir tiesības pirms piedāvājuma iesniegšanas veikt Objekta apsekošanu. Ja Pretendents uzskata, ka apsekošanas pirms piedāvājuma iesniegšanas nav nepieciešamas un visu ar projektēšanu saistīto risku novēršanu viņš var iekļaut iepirkuma piedāvājumā neapsekojot Objektus, viņš šīs apsekošanas var neveikt.
5. Ja, izskatot tehnisko dokumentāciju un/vai apsekojot Objektu dabā, ir nepieciešama papildus informācija par tehniskajiem risinājumiem Objektā un/vai darbu apjomiem, vai ir konstatēti papildus nepieciešami darbu apjomi, Ieinteresētais piegādātājs šo informāciju sniedz rakstiskā veidā Nolikumā noteiktā kārtībā. Tādā gadījumā pretendentu pienākums ir sagatavot piedāvājumu atbilstoši pasūtītāja veiktajiem norādījumiem pie iepirkuma dokumentācijas, ja tādi tiks publicēti.
6. Piedāvājumā jāietver visi iespējamie izdevumi, lai pilnībā veiktu visus Projektā un apjomos paredzētos darbus un izpildītu tehniskajā specifikācijā minētās prasības, kā arī jāparedz visi iespējamie riski saistībā ar iespējamo izdevumu palielināšanos.
7. Pretendentam piedāvājuma cenā jāietver visi izdevumi, kuri saistīti ar darba organizēšanu Objektā (piemēram, Objekta nožogošana un apgaismošana, pagaidu ceļa zīmju uzstādīšana, būvdarbu nodrošināšanai nepieciešamā elektrības un ūdens patēriņa apmaksa, būvtāfeles maketēšanas, izgatavošanas un uzstādīšanas izmaksas, pastāvīgās informatīvās plāksnes maketēšanas, izgatavošanas un uzstādīšanas izmaksas (pirms būvdarbu pabeigšanas) utt.).
8. Pretendentam finanšu piedāvājuma cenā jāiekļauj visas izmaksas, kuras saistītas ar materiālu iegādi, kvalitatīvu darbu izpildi (apkures, apgaismojuma, ūdens izmaksas u.c.), Objekta nodošanas ekspluatācijā dokumentācijas sagatavošanu: t.sk., izpilduzmērījumu sagatavošanas izmaksas gan papīra izdruku, gan digitālā formātā; Izmaksas, kuras saistītas ar Objekta nodošanas ekspluatācijā dokumentācijas sagatavošanu: t.sk. aktuālās kadastrālās uzmērīšanas (inventarizācijas) lietas izstrādes izmaksas; uzraugošo un atzinumu sniedzošo institūciju pieprasīto mērījumu un pašu atzinumu noformēšanas u.c. ar Objekta nodošanas saistītās izmaksas.
9. Pēc būvniecības līguma noslēgšanas, pretendentam jāiesniedz pasūtītājam visa nepieciešamā dokumentācija darbu uzsākšanai Objektā, t.sk.,:

* apdrošinātāja izsniegtu Izpildītāja civiltiesiskās atbildības obligātās apdrošināšanas polises kopija;
* ar pasūtītāju un Valmieras pilsētas pašvaldības būvvaldi saskaņotu darba organizēšanas shēmu, kas iekļauta Darba veikšanas projektā, kurā jābūt arī vispārējam vides aizsardzības plāna aprakstam ar informāciju par iespējamo negatīvo ietekmi uz vidi, kas saistīta ar būvdarbu veikšanu tieši iepirkuma Objektā, un attiecīgajām aktivitātēm situācijas novēršanai, tajā skaitā, būvgružu un citu atkritumu likvidēšanu, norādot konkrētas būvgružu krautņu vietas.
* rīkojumi par atbildīgo par darba drošību, elektrodrošību un ugunsdrošību nozīmēšanu Objektā.

1. Izpildītājam regulāri plāno ar Pasūtītāju darba sanāksmes Objektā, kuru laikā atskaitās par padarīto, kā arī nekavējoties informē Pasūtītāju par iespējamām problēmām būvniecības procesā. Sapulces vada un protokolē būvuzraugs. Sapulcēm jānotiek ne retāk kā reizi divās nedēļās. Par sapulču norises laiku Pasūtītājs ar Izpildītāju vienojas atsevišķi.
2. Pēc līguma noslēgšanas Pasūtītājs uz būvniecības laiku līdz Objekta nodošanai ekspluatācijā nodod Izpildītājam Objektu, parakstot attiecīgo aktu, saskaņā ar līgumu.
3. Darbu uzsākšanas un pabeigšanas termiņi jāparedz saskaņā ar Darbu izpildes (kalendāro) grafiku, ko apstiprina pasūtītājs. Izpildītājam darbu izpildes laika grafiks jāsastāda, sadalot darbu termiņus vismaz pa nedēļām, lai būtu iespējams kontrolēt darbu izpildes atbilstību grafikam.
4. Ekvivalentu preču, materiālu iekļaušana piedāvājumā:
   1. Ja iepirkuma procedūras dokumentos ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst iepirkuma procedūras dokumentos noteiktajām prasībām un parametriem un nodrošina prasīto darbību.
   2. Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu vai izmantojot jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus, pierāda, ka piedāvājums ir ekvivalents un apmierina pasūtītāja prasības, kas izteiktas iepirkuma procedūras dokumentos.
   3. Pretendents piedāvājumam pievieno attiecīgi aizpildītu iepirkuma nolikuma pielikumu un ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem, kas pierāda, ka piedāvājums ir ekvivalents un apmierina Pasūtītāja prasības, kas izteiktas tehniskajā specifikācijā un vai projekta dokumentācijā.
   4. Konkrētu zīmolu norādes tāmēs un projektā ir saistītas ar kontroltāmes sagatavošanu, turklāt ir norādīti tikai plašāk izmantotie materiāli, kam, tirgū esošajiem piegādātājiem, ir (būtu) zināmi šo materiālu ekvivalenti (ja tādi tirgū faktiski ir pieejami un piegādātājiem ir iespējams tādus piedāvāt), tādēļ norāde uz konkrētiem zīmoliem (ar iespēju piedāvāt ekvivalentus) nerada priekšrocības noteiktiem piegādātājiem vai precēm.
   5. Līguma izpildes gaitā jautājumi par ekvivalentiem tiek risināti tikai Līgumā noteiktos gadījumos.

**Darbu izpilde**

1. Izpildītājam patstāvīgi jānodrošina kārtība un tīrība Objektā, jāveic pastāvīga telpu un teritorijas tīrīšana.
2. Izpildītājam jāveic būvobjekta nožogošana atbilstoši Darba drošības noteikumiem un jānodrošina satiksmes un sabiedriskā drošība būvniecības laikā.
3. Objekta apsardze un materiālu uzglabāšana ir Izpildītāja uzdevums.
4. Darbi Objektā organizējami tā, lai nerastos nepamatoti un ar Pasūtītāju nesaskaņoti pārtraukumi darba procesā. Būvniecības procesā pēc strādājošo skaita Pasūtītājs var vērtēt, vai Objektā nav nepamatota dīkstāve (darbu pārtraukums) darba spēka trūkuma dēļ. Par dīkstāvi tiek uzskatītas arī tās dienas, kad Objektā ir mazāk strādājošo, nekā norādīts būvdarbu grafikā konkrētā darba izpildei.
5. Izpildītājam jānodrošina izpildīto darbu un pielietoto materiālu kvalitāte:

* Pirms jebkura materiāla iebūves, materiāls ir jāsaskaņo ar Pasūtītāja pilnvaroto pārstāvi – Būvuzraugu, sastādot materiāla saskaņošanas aktu. Saskaņojums materiālam neatbrīvo Izpildītāju no atbildības, ja pārbaudes procesā tiek konstatēta neatbilstība.
* Visi ražotāja dokumenti - kvalitātes sertifikāti, pārbaudes lapas, atbilstības deklarācijas un izziņas u.c. dokumenti, kas apliecina, ka materiāls ir jauns un ticis pārbaudīts atbilstoši vispārējiem standartiem un atbilst tiem, Izpildītājam pēc būvuzrauga pieprasījuma nekavējoties ir jāuzrāda Objektā
* Neatbilstības gadījumā jāveic operatīvi pasākumi noteiktā kvalitātes līmeņa nodrošināšanai. Ja paveikto darbu kvalitāte neatbilst prasībām, Pasūtītājs attiecīgo darbu pieņem, kad Izpildītājs veicis pasākumus un panācis šī darba kvalitātes atbilstību Līguma un Pasūtītāja prasībām. Pasūtītājam ir tiesības veikt kontroles pārbaudes un uzmērījumus, kā arī kontrolēt Izpildītāja kvalitātes nodrošinājuma plāna izpildi.
* Pieaicinot būvuzraugu, jāveic materiālu kvalitātes pārbaudes, kā arī jāseko līdzi izbūvēto materiālu un veikto darbu kvalitātei. Sagatavojot un aizpildot segto darbu un nozīmīgo konstrukciju aktus, aktos jāuzrāda veikto darbu daudzumi.

1. Izpildītājam ik mēnesi, pirms izpildes formu sagatavošanas un iesniegšanas Pasūtītājam, jāveic izpildīto darbu izvērtēšana, kas ir pamats izpildes formu sagatavošanai un apmaksas veikšanai, jo apmaksa tiks veikta tikai pēc faktiski veiktajiem darbiem, uzmērījumiem (ja attiecināms).
2. Pasūtītājam ir tiesības atbilstoši finansējuma devēja pieprasījumam, prasīt no Izpildītāja iesniegt skaidrojumus atskaites par izpildīto darbu apjomiem un kvalitāti. Izpildītājam ir pienākums šādu informāciju sniegt rakstveidā Pasūtītāja norādītajā termiņā.
3. Attiecībā uz apgaismojuma izbūvi, Izpildītājam jāievēro 20.06.2017. MK noteikumu Nr. 363 “Prasības zaļajam publiskajam iepirkumam un to piemērošanas kārtība” 1.pielikuma 7.nodaļas prasības, kā arī:
   1. Prasības gaismekļiem aprakstītas projektu dokumentācijā attiecīgajā sadaļā.
   2. Nododot būvdarbu, Izpildītājs nodrošina, lai apgaismojuma sistēmas un vadības iekārtas darbojas pareizi un neizmanto vairāk enerģijas, kā to darbībai ir nepieciešams.
   3. Ja pēc telpas lietošanas uzsākšanas apgaismes vadības ierīces šķietami neatbilst iepriekšminētajām prasībām, Izpildītājs veic to regulēšanu un kalibrēšanu, lai tās atbilstu.
   4. Izpildītājs nodrošina, lai apgaismojuma aprīkojums (tostarp lampas, iekārtas u.c.) tiktu uzstādīts precīzi, saskaņā ar projektu.

**Objekta nodošana**

1. Būvdarbi Objektā jāveic un Objekts jānodod ekspluatācijā atbilstoši Latvijā spēkā esošajiem normatīvajiem aktiem.
2. Pirms būvdarbu pabeigšanas Izpildītājam savlaicīgi jāiesniedz pasūtītājam:

* rakstisks paziņojums par būvdarbu pabeigšanu Objektā;
* tehniskā dokumentācija: segto darbu akti; būvmateriālu ekspluatācijas īpašību deklarācijas; izbūvēto/rekonstruēto inženierkomunikāciju un segumu izpilduzmērījumi, un ēkas inventarizācijas lieta u.t.t. Visa tehniskā dokumentācija jāsagatavo un iesniedzama Pasūtītājam 1 (vienā) drukātā eksemplārā.

1. 5 darba dienu laikā pēc rakstiskā paziņojuma par būvdarbu pabeigšanu Pasūtītājs sasauc darba komisiju (piedalās pasūtītāja pārstāvji, būvuzraugs, Izpildītāja pārstāvji), lai apsekotu Objektu, novērtētu darbu kvalitāti un atbilstību Līgumā ietvertajiem nosacījumiem. Ja tiek konstatēti defekti, darba komisija sagatavo defektu aktu un nosaka to likvidācijas un atkārtotas darba komisijas sasaukšanas termiņus.
2. Pēc darba komisijas pozitīva atzinuma, par veiktajiem darbiem Objektā, Izpildītājs iesniedz Pasūtītājam nodošanas-pieņemšanas aktu, kurā ir uzrādītas Objekta būvdarbu izmaksas un garantijas termiņš, kā arī iesniedz apliecinājumu par Objekta gatavību ekspluatācijai un visu Objekta izpilddokumentāciju.

**Garantijas laiks**

1. Darbiem un būvizstrādājumiem - ne mazāk kā 60 (sešdesmit) mēnešus pēc Objekta pieņemšanas ekspluatācijā. Uzstādītajām iekārtām - ne mazāk kā 2 (divi) gadi pēc Objekta pieņemšanas ekspluatācijā.